
Effekt ved aftale om planloven 


Regeringen har d. 9. juni 2016 indgået en aftale med Socialdemokraterne, Dansk 
Folkeparti og Det konservative Folkeparti om Eż Danmark i bedre balance — Bedre 
rammer for kommuner, borgere og virksomheder i hele landet. I det følgende redegøres for 
metoden anvendt til beregning af BNP-effekterne som følge af aftalen. 


Aftale om planlov 

I aftalen om en ny planlov indgår en lang række elementer, der blandt andet skal 
sikre udviklingsmuligheder i kystnærhedszonen, i landdistrikterne, i byerne osv. 
For mange af tiltagene gælder det, at de kan bidrage positivt til strukturelt BNP, 
men det har ikke umiddelbart været muligt at foretage en kvantificering af effek- 
terne. Det vurderes imidlertid, at effekterne på BNP heraf er begrænset relativt til 
ændringerne vedrørende detailhandlen gennemgået i det følgende. 


Som en væsentlig del af aftalen indgår en større fleksibilitet i reglerne for planlæg- 
ning for detailhandel, og det vurderes at tiltagene vil kunne bidrage betydeligt til at 
øge strukturelt BNP. Med aftalen lægges der konkret op til, at: 


Vedrørende dagligvarebutikker: 

e hæve størrelsesgrænsen fra 3.500 m? til 5.000 m? i bymidter og bydelscentre, 
mens grænsen for aflastningsområder hæves fra 3.500 m? til 3.900 m”. Der vil 
som i dag kunne tillægges 200 m’ til personalefaciliteter. 

e i lokalcentre og for enkeltstående butikker ændres størrelsesbegrænsningen til 
1.200 m’, hvilket angiver det maksimale bruttoetageareal (dvs. salgsareal, lager, 
kontor og personalefaciliteter mv.). 


Vedrørende udvalgsvarebutikker: 
e ophæve størrelsesgrænsen på 2.000 m” i bymidter, bydelscentre og aflastnings- 
områder. 


e ophæve størrelsesgrænsen på 1.000 m° i lokalcentre og for enkeltstående bu- 
tikker. 


Der kan med aftalen ydermere udlægges nye aflastningsområder, hvor der er et 
tilstrækkeligt kundegrundlag. Derudover ophæves kravet om den eksisterende 
statistiske model til fastlæggelse af bymidter, og endvidere lempes redegørelses- 
kravene til kommuneplanlægningen for detailhandel. 


Baggrund vedrørende effektvurderinger 
Det er generelt vanskeligt at vurdere effekterne på strukturelt BNP ved en æn- 
dring af planlovens bestemmelser for detailhandlen. Der er blandt andet ikke fore- 

taget solide statistiske danske analyser af effekten af tidligere ændringer i planlo- 
ven, og der eksisterer ikke solide holdepunkter for at vurdere adfærdseffekterne 
for forbrugerne. Endelig er der ofte knyttet en række usikkerheder til den statisti- 
ske analyse af ændringer i regulering. En vurdering af effekten på strukturelt BNP 
vil derfor være behæftet med en betydelig usikkerhed. 


Udenlandske erfaringer kan bidrage til en benchmarking af mulige effekter, men 
det er vanskeligt at vurdere, i hvilken udstrækning de udenlandske erfaringer kan 
overføres direkte på danske forhold. Flere udenlandske studier tyder dog på, at en 
lempeligere regulering af størrelsesbegrænsninger for detailhandlen kan føre til 
produktivitetsstigninger.' 


På samme måde som i et tidligere svar til Finansudvalget” vil beregningen i dette 
notat tage udgangspunkt i en analyse af produktivitetseffekterne af stramningerne 
i den engelske planlov, se Cheshire m.fl. (2011). Produktivitetskommissionen be- 
mærker, at de engelske stramninger, som er baggrund for det engelske studie, kan 
sammenlignes med stramningerne af den danske planlov i 1997, og at effekterne 
fundet i Cheshire m.fl. (2011) kan overføres til Danmark. Det engelske studie 
finder, at produktiviteten er ca. 4 pct. højere i mindre restriktive byer med større 
butikker. Beregningsteknisk benyttes resultaterne fra det engelske studie til at 
skønne effekten på butikkernes produktivitet ved de lempeligere størrelsesbe- 
stemmelser i Danmark. 


Det er væsentligt at bemærke, at den estimerede effekt for den engelske dagligva- 
rehandel er akkumuleret over 20 år. Derfor er det usikkert, hvor hurtigt produkti- 
vitetsgevinsterne vil kunne opnås, efter at planlovens bestemmelser om størrel- 
sesbegrænsninger ændres. 


Cheshire m.fl. (2011) finder også en betydelig produktivitetseffekt af en stramning 
af den engelske planlovs bestemmelser for placering af dagligvarebutikker. I vur- 
deringen for den danske detailhandel ses der bort fra effekterne ved blandt andet 
at åbne op for planlægningen af nye aflastningsområder. Det vurderes, at den dan- 
ske planlovs nuværende bestemmelser om placering af butikker, heriblandt aflast- 
ningsområderne, er mindre begrænsende end den engelske planlov. En eventuel 
placeringseffekt vil derfor under alle omstændigheder formentligt være væsentligt 
lavere end det, studiet finder. 


Effekterne som følge af aftalen vedrørende detailhandlen og de lempeligere stør- 
relsesbestemmelser skal ses i lyset af, at der kan være velfærdsøkonomiske effek- 
ter, som ikke indgår i vurderingen. Eksempelvis kan det i et vist omfang kræve 





1 Se fx en gennemgang af en række udenlandske erfaringer i svaret til Finansudvalgets spørgsmål nr. 95 fra 
2016 for en nærmere beskrivelse. 

a I svaret på Finansudvalgets spørgsmål nr. 95 fra 2016 skønnes der over effekterne ved, at samtlige størrel- 
sesbegrænsninger fjernes for dagligvare- og udvalgsvarebutikker. I beregningen blev det vurderet, at denne 
ophævelse af størrelsesbegrænsningerne for både dagligvare- og udvalgsvarebutikker ville medføre, at struktu- 
relt BNP øges med ca. 2 mia. kr.. 


inddragelse af nye arealer at bygge nye eller udvide eksisterende butikker. Nye 
arealer kan have karakter af et offentligt gode, og de fulde (samfundsøkonomiske) 
omkostninger ved at bygge herpå kan være vanskelige at prisfastsætte. Omvendt 
kan det fx være attraktivt for den enkelte forbruger at få adgang til et større udvalg 
af varer i større butikker. De samfundsøkonomiske værdisætninger heraf er ikke 
inddraget i vurderingen. 


Vurdering af effekter 

Resultaterne fra det engelske studie henfører kun til dagligvaresegmentet i Eng- 
land. Vurderingen af effekterne udregnes derfor separat for dagligvarebutikker, 
mens det beregningsteknisk er lagt til grund, at effekten for de berørte udvalgsva- 
rebutikker i udgangspunktet følger en tilsvarende lempelse for dagligvaresegmen- 
tet. 


Ud fra en skønsmæssig vurdering er det ca. 70 pct. af den samlede detailhandel 
(målt som andel af værditilvæksten), som vil blive direkte påvirket af aftalen ved- 
rørende detailhandlen, jf. tabel 1. 





Tabel 1 
Detailhandel, 2013 

Antal butikker Værdi- 

(cvr.-nr.) Årsværk Omsætning Forbrug tilvækst 

Branche Antal Antal Mia. kr. 
Berørte dagligvarebutikker 2.556 53.230 146,7 128,0 18,7 
Berørte udvalgsvarebutikker TESTES 39.986 78,6 62.5 16,1 
Ikke-berørte daglig-/udvalgsvarebutikker 8.683 29.105 78,5 65,3 13.1 
Særligt pladskrævende butikker 820 4.105 6,9 5,6 13 
I alt 19.634 126.426 310,6 261,4 49,3 





Anm.: Opdelingen af berørte og ikke-berørte butikker er basseret på en vurdering af potentialet i de 6-cifrede danske 
branchekoder indenfor detailhandel. 
Kilde: Danmarks Statistik, Regnskabsstatistikken, Virksomhedsdatabasen. 


Effekterne for dagligvarebutikker 
Dagligvarehandlen i Danmark spænder over flere forskellige butikskoncepter fra 
små nærbutikker over discountbutikker til hypermarkeder, jf. tabel 2° 





3 Afvigelsen i antallet af dagligvarebutikker i hhv. tabel 1 og tabel 2 skyldes forskelle i datagrundlaget. Se fx 
Redegørelse for detailplanlægning 2015 for en nærmere diskussion. 

Tabel 2 
Butikskoncepter i Danmark, 2013 


Markedsandele, Heraf udenlandske 
Størrelse, mê Antal pct. Antal aktører aktører 
Koncept 

Hypermarkeder Mindst 5.000 25 TRS 2 g 
Super stores 2.500-5.000 75 9,9 4 > 
Store supermarkeder 1.000-2.500 380 25,9 11 5 
Discountbutikker” BREDE 1.548 39,4 6 o 
Små supermarkeder 400-1.000 506 12,5 13 i 
Nærbutikker Højst 400 496 5,1 11 i 
I alt 3.030 100 å z 





1) I 2013 var ca. 97 pct. af de godt 1.500 discountbutikker i Danmark mindre end 1.000 m?. Markedsandele er 
opgjort som andele af samlet omsætning ekskl. moms. 

Kilde: Retail Institute Scandinavia 2013, Danmarks Statistik og egne beregninger. 
Det vurderes, at aftalen vedrørende detailhandlen vil øge produktiviteten som 
følge af, at de eksisterende dagligvarebutikker kan udvide med flere m”, end det 
tidligere var muligt, og nye og større butikker kan etableres med mere optimale 
størrelser i forhold til kundegrundlaget, omkostninger mv. Effekten vurderes at 
have forskellig betydning for de forskellige berørte butikskoncepter. 


Med aftalen vedrørende detailhandlen åbnes der ikke op for etablering af nye 4y- 
permarkeder, eller muligheden for at eksisterende hypermarkeder kan udvide. Der 
lægges derfor til grund, at produktiviteten ikke stiger for dette butikskoncept, ff. 
tabel 3. 





Tabel 3 
Produktivitetsindeks og produktivitetsændringer som følge af aftalen fordelt på butikskoncepter i 
Danmark, 2013 


Eksisterende markeds- Produktivitet, indeks: Store Produktivitetsændring, 


andele i Danmark, pct. supermarkeder = 100 pct. 
Koncept 
Hypermarkeder TØ 130,0 0,0 
Super stores 9,9 87,8 4,0 
Store supermarkeder 25,9 100 0,0 
Discountbutikker 39,4 156,2 1,0 
Små supermarkeder 125 81,1 1,0 
Nærbutikker 5 87,8 0,0 
lalt 100,0 118,6 0,9 





Anm.: Markedsandele er opgjort som andele af samlet omsætning ekskl. moms. Produktivitetsindekset er dannet 
med baggrund i omsætning pr. årsværk, da det af datamæssige årsager ikke er muligt at opgøre produktivite- 
ten som værditilvæksten i forhold til arbejdsindsats på konceptniveau. Dette er et anvendeligt mål, da alle 
virksomheder/butikker i dagligvarehandlen ligger samme sted i værdikæden (i detailleddet). 

Kilde: Retail Institute Scandinavia 2013, Danmarks Statistik og egne beregninger. 


Endvidere lægges det til grund, at produktiviteten ikke ændres hos både S7ore su- 
permarkeder og Nærbutikker som følge af, at begge koncepter ikke har været be- 
grænset af størrelsesbegrænsningerne i den eksisterende planlov. 


For konceptet Super Stores (fx store Føtex eller Kvickly-butikket) vil aftalens nye 
størrelsesbestemmelser for dagligvarebutikkerne for særligt bymidter, bydelscentre 
og aflastningsområder betyde, at Super Stores kan blive mere produktive. Det sker 
som følge af, at nye og større butikker kan etableres og eksisterende kan udvide. 
Der lægges til grund, at produktiviteten stiger med 4 pct. som den beregnede stør- 
relseseffekt i Cheshire m.fl. 


Endelig lægges det til grund, at både Discountbutikker og Små supermarkeder bliver 
mere produktive som følge af en mere fleksibel afgrænsning mellem salgsareal, 
lager, kontor og personalefaciliteter mv. i lokalcentre og for enkeltstående butik- 
ker. Muligheden for at omlægge op mod 200 m° fra personalefaciliteter til butik 
vurderes dog at have en begrænset betydning. Det lægges således beregningstek- 
nisk til grund, at produktiviteten stiger med 1 pct. for både Discountbutikker og Små 
supermarkeder. 


Produktivitetseffekterne er formentligt konservative skøn. Det skyldes, at butikker 
i alle koncepter vil blive påvirket af øget konkurrence, der medfører et pres for at 
styrke produktivteten i alle butikstyper. Ændringerne i aftalen vil således også på- 
virke de øvrige dele af detailbranchen gennem øget konkurrence. Disse effekter er 
ikke fuldt dækket af det engelske studie, og det samlede potentiale kan således 


være større. 


Der lægges til grund, at produktivitetsstigningen sker gennem en stigning i TFP‘, 
fordi større butikker både fører til stordriftsfordele, og fordi større butikker i høje- 
re grad kan afholde (høje faste) omkostninger til et bedre og nyere kapitalapparat, 
fx i form af mere udbredt anvendelse af IT. 


På denne baggrund og beregnet på grundlag af de eksisterende markedsandele 
øges produktiviteten i dagligvarebutikkerne samlet set med 0,9 pct. 


Effekterne for udvalgsvarebutikker 

Med aftalen om planloven fjernes størrelsesrestriktionerne for butikker, der sælger 
udvalgsvarer (fx bøger, elektronikvarer, tøj, smykker osv.). Aftalens tiltag for ud- 
valgsvarebutikkerne er mere vidtgående end for dagligvarebutikkerne, og der 
skønnes derfor en selvstændig effekt. 


Der eksisterer ikke systematiske erfaringer med effekterne fra tidligere ændringer i 
planloven for udvalgsvarebutikker, som kan anvendes i vurderingen af effekterne 
fra de reguleringsmæssige liberaliseringstiltag. Til at vurdere de strukturelle effek- 
ter tages der udgangspunkt i en tilsvarende lempelse for dagligvarebutikker. Der- 





4 Total Faktor Produktivitet (TFP) angiver mængden af output, som en given mængde arbejdskraft og kapital 
kan producere. 

med er det beregningsteknisk lagt til grund, at resultaterne fra Cheshire m.fl. 
(2011) benyttes til at skønne effekten på udvalgsvarebutikkernes produktivitet ved 
afskaffelse af størrelsesbegrænsningerne, idet effekten i praksis ikke nødvendigvis 
vil være ens. 


Det kan fx tænkes, at færre udvalgsvarebutikker vælger at udvide ved ophævelse af 
størrelsesbegrænsningerne som følge af, at deres sortiment er begrænset og for- 
holdsvis lidt pladskrævende (fx bøger, smykker, mv.). Derudover gælder det sær- 
ligt for udvalgsvarebutikker, at blandt andet e-handlen har medført, at butikker 
med udvalgsvarer allerede i dag er i stærk konkurrence med udenlandske aktører 
relativt til dagligvarebutikkerne." 


Omvendt kan der, som for dagligvarebutikkerne, etableres nye og større butikker 
med mere optimale størrelser i forhold til kundegrundlaget, omkostninger, mv. 
Dermed fjernes forvridninger, så investeringer og andre økonomiske ressourcer 
kanaliseres derhen, hvor det samfundsøkonomiske afkast er størst. 


I lyset af ovenstående lægges det ud fra et forsigtighedsprincip beregningsteknisk 
til grund, at produktiviteten i udvalgsvarebutikker stiger med 2 pct. gennem en 
stigning i TFP, svarende til halvdelen af produktivitetseffekten for dagligvarebu- 
tikker i det engelske studie. 


Samlet effekt 
Med baggtund i de beregnede produktivitetseffekter for hhv. de berørte dagligva- 


re- og udvalgsvarebutikker, skønnes det, at TFP samlet set i detailhandlen øges 
med knap 1,4 pct., jf. tabel 4. 





Tabel 4 
Beregning af vægtet gennemsnit for TFP på baggrund af butikssegment 


Antal butikker 


(cvr.-nr.) Værditilvækst TFP 
Branche Antal Mia. kr. Pct. 
Berørte dagligvarebutikker 2.556 18.7 0,9 
Berørte udvalgsvarebutikker TETES 16,1 20 
I alt 10.131 35,8 1,4 





Anm.: Opdelingen af berørte butikker er basseret på en vurdering af potentialet i de 6-cifrede danske branchekoder 
indenfor detailhandel. Ikke-berørte butkker er ikke medtaget i tabellen. 
Kilde: Finansministeriet. 
Isoleret set vil en stigning på 1,4 pct. i TFP betyde, at samme (reale) omsætning 
kan opretholdes for ca. 1,4 pct. færre input af produktionsfaktorer. Det svarer til, 
at omkostningerne i dagligvare- og udvalgsbutikkerne samlet set falder med ca. 0,5 
mia. kr. 





5 Se fx Redegørelse for detailplanlægning 2015. 


Effekten på BNP af en stigning i TFP i detailhandlen beregnes i den makroøko- 
nomiske model, REFORM-modellen. Det vurderes således, at aftalen vedrørende 
detailhandlen samlet set øger strukturelt BNP med i omegnen af [3/4] mia. kr. 
(2016-priser) på langt sigt, hvor der er taget højde for afsmittende effekter i resten 
af økonomien. Hvor hurtigt potentialet kan realiseres, afhænger af hvor hurtigt 
tilpasningen er på markedet. 


Der er forskellige forhold, der kan trække i retning af, at den skønnede effekt kan 
vise sig at være anderledes end skønnet. For det første kan produktivitetseffekten 
som beskrevet være undervurderet. Endvidere peger en række analyser på’, at 
styrket konkurrence kan have vedvarende effekter på væksten i produktiviteten, 
da der kommer et vedvarende højere fokus på løbende at forbedre produktivite- 
ten gennem optimering af virksomhedsdriften, implementering af IT mv. Effek- 
ten af dette er vanskeligt at isolere og er ikke fuld ud dækket i vurderingen. 


For det andet vil en lempeligere størrelsesbegrænsning formentlig også medføre 
ændrede markedsandele. Med lempeligere størrelsesbegrænsninger vil nye og stør- 
re butikker kunne etablere sig på markedet, og det vil bidrage til, at de mest effek- 
tive butikker vinder markedsandele. 


Tilsvarende ses der bort fra eventuelle placeringseffekter som følge af blandt mu- 
ligheden for nye aflastningsområder. Effekterne heraf er ikke medtaget i skønnet, 
men vurderes til at kunne bidrage positivt til strukturelt BNP. 


Samlet set skønnes det med betydelig usikkerhed, at aftalen om planloven øget 
strukturelt BNP med ca. 3/4 mia. kr. på langt sigt. Som gennemgået skyldes denne 
effekt lempelserne i planlovens størrelsesbestemmelser for detailhandlen, idet 
dette skøn dog er behæftet med usikkerhed. Der er ikke foretaget et skøn for de 
øvrige tiltag i aftalen, idet disse tiltag også umiddelbart vurderes at kunne have 
positive effekter på strukturelt BNP. 





6 Se Finansministeriet (2014), ”’ Teknisk baggrund til Aftaler om Vækstpakke 2014 ” for en beskrivelse af 
modellen. 
7 Se fx Produktivitetskommissionens analyserapport 2: Konkurrence, internationalisering og regulering. 

